ตลาดหุ้นเอเชียเขียวสลับแดง นลท.จับตาสหรัฐ-จีนเจรจาการค้ารอบใหม่ต.ค.นี้
ตลาดหุ้นเอเชียเขียวสลับแดง นลท.จับตาสหรัฐ-จีนเจรจาการค้ารอบใหม่ต.ค.นี้
ตลาดหุ้นเอเชียเขียวสลับแดง นลท.จับตาสหรัฐ-จีนเจรจาการค้ารอบใหม่ต.ค.นี้
24 ก.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดดีดตัวขึ้นเมื่อคืน ขณะที่นักลงทุนจับตาการเจรจาการค้าระหว่างสหรัฐกับจีนอย่างใกล้ชิด โดยทั้งสองฝ่ายให้คำมั่นว่าจะเดินหน้าจัดการเจรจาระดับรัฐมนตรีในเดือนหน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,095.35 จุด เพิ่มขึ้น 16.26 จุด, +0.07%
ดัชนี SSE Composite ตลาดหุ้นจีนเปิดวันนี้ที่ 2,979.48 จุด เพิ่มขึ้น 2.40 จุด, +0.08%
ดัชนี HSI ตลาดหุ้นฮ่องกงเปิดวันนี้ที่ 26,300.21 จุด เพิ่มขึ้น 77.81 จุด, +0.30%
ดัชนี TAIEX ตลาดหุ้นไต้หวันเปิดวันนี้ที่ 10,917.44 จุด ลดลง 1.58 จุด, -0.01%
ดัชนี KOSPI ตลาดหุ้นเกาหลีใต้เปิดวันนี้ที่ 2,090.19 จุด ลดลง 1.51 จุด, -0.07%
ดัชนี FTSE STI ตลาดหุ้นสิงคโปร์เปิดวันนี้ที่ 3,161.99 จุด เพิ่มขึ้น 18.75 จุด, +0.60%
ดัชนี FBMKLCI ตลาดหุ้นมาเลเซียเปิดวันนี้ที่ 1,593.50 จุด เพิ่มขึ้น 0.57 จุด, +0.04% 
ขณะที่นักลงทุนจับตาการเจรจาการค้าระหว่างสหรัฐกับจีนอย่างใกล้ชิด โดยสำนักงานผู้แทนการค้าสหรัฐ (USTR) และกระทรวงพาณิชย์ของจีนยืนยันว่า จีนและสหรัฐจะจัดการประชุมเพื่อเจรจาการค้าระดับรัฐมนตรีในเดือนต.ค. หลังจากการเจรจาระดับรัฐมนตรีช่วยเมื่อสัปดาห์ที่แล้วเป็นไปอย่างสร้างสรรค์
นอกจากนี้ จีนยังได้สั่งนำเข้าถั่วเหลืองจำนวน 600,000 ตันจากสหรัฐ ซึ่งถือเป็นจำนวนมากที่สุดนับตั้งแต่ที่จีนปรับเพิ่มภาษีที่เรียกเก็บจากถั่วเหลืองที่นำเข้าจากสหรัฐสู่ระดับ 25% ในเดือนก.ค.ปีที่แล้ว